cyanic-selkie/wikianc huggingface dataset:
Կատարավոր կոկորդիլոս
Պոպուլյացիայի կարգավիճակ
Կատարավոր կոկորդիլոսները հաճախ հանդիպում են կենդանաբանական այգիներում կամ մասնագիտացված տնտեսություններում։ Այնուամենայնիվ, վերջերս բազմիցս հաստատվել է, որ գերի կոկորդիլոսների մոտ հաճախ են հանդիպում վարքագծային աննոմալիաներ և ֆիզիկական տարբեր խանգարումներ, ինչպիսիք են աճի անբացատրելի դանդաղումը ։ Գերի վիճակում գտնվող կոկորդիլոսների կյանքի տևողությունը չի գերազանցում 57 տարին, մինչդեռ վայրի բնության մեջ, ըստ որոշ տեղեկությունների, կատարավոր կոկորդիլոսների կյանքի տևողությունը կարող է երկու անգամ ավելի լինել ։
Արտաքին հղումներ
Կատեգորիա:Կոկորդիլոսներ Կատեգորիա:Ասիայի սողուններ Կատեգորիա:Ավստրալիայի սողուններ
Մոլինելա
Մոլինելա (Molinella), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում ։
Միդաս-1
Միդաս-1 (անգլ.՝ Midas 1, Missile Defense Alarm System), ամերիկյան արբանյակ։
Մոլինելա
Բնակչությունը՝ 14 700 մարդ։ Բնակչության միջին խտությունը՝ 108 մարդ/կմ²։ Զբաղեցնում է 127 կմ² տարածք։ Փոստային ինդեքս՝ 40062։ Հեռախոսային կոդը՝ 051։
Միդաս-1
Կառուցվածք
Ադջենա արբանյակի 2-րդ աստիճանի սարքավորումն է։ Պատկանում է ԱՄՆ-ին։ Այս արբանյակն աշխատում է հիմնականում հիմնվելով քիմիական մարտկոցների վրա։
Մոլինելա
Մոլինելան սահմանակից է Արջենտա, Բարիչելլա, Բուդրիո, Մեդիչինա մունիցիպալիտետներին։
Կոմունայի հովանավորն է սուրբ Մատթեոս առաքյալը։ Տոնը նշվում է սեպտեմբերի 21-ին։
Միդաս-1
Արտաքին հղումներ
Կատեգորիա:Արբանյակային նավիգացիոն համակարգեր Կատեգորիա:Արբանյակներ
Մոլինելա
Ժողովրդագրություն
Բնակչության թվաքանակի փոփոխությունները.
Սառա Մատուզոնի փրկությունը
Սառա Մատուզոնի փրկությունը՝ հրեա աղջկա՝ Սառա Մատուզոնի ազատումը 10 բրիտանացի ռազմագերիների օգնությամբ 1945 թվականի փետրվարին Գրոսս Գոլեմկայում (այժմ Gołębiewo Wielkie, Լեհաստան) ։
Իրադարձությունների ընթացք
Սառան ծնվել է 1928 թվականին Շյաուլյայում, Սամուել Լեյբի և Գիտա Մատուզոնի փոքր աղջիկն էր։ Գերմանացիների Լիտվա ներխուժելուց հետո նրա հայրը ձերբակալվեց և գնդակահարվեց։ Նա մոր և ավագ քրոջ՝ Հաննայի հետ հայտնվեցին գետտոյում ։ Գերմանացի զինվորները բռնաբարեցին Հաննային։ Գետտոյի ոչնչացումից հետո նրանք հայտնվեցին Շտուտգոֆ համակենտրոնացման ճամբարոում ։
1945 թվականի հունվարի 26-ին մի քանի հարյուր կանանց մահվան երթի ժամանակ, որն անցնում էր Գրոս Գոլեմկաուով, Սառա Մատուզոնը կարողացավ փախչել կալանավորների շարասյունից և թաքնվել ֆերմայի գոմում։ Նրա մայրն ու քույրը մնացին շարասյան մեջ ։
Գոմում Սառային գտավ բրիտանացի ռազմագերի Ստեն Ուելսը, ով կերակրում էր գերմանուհի տիրուհու կովերին ։
Ստենը 10 բրիտանացի ռազմագերիներից մեկն էր, ովքեր  գերվել էին 1940 թվականին Ֆրանսիայում և պահվում էին «Շտալագ 20Բ» ճամբարում։ Նրանք ապրում էին բարաքում և աշխատում գերմանական ֆերմաներում։ Ստենը որոշեց ընկերների հետ օգնել Սառային ։ Նրանք աղջկան թաքցրեցին շտեմարանի ձեղնահարկում։ Նրանք Սառայի համար ուտելիք, հագուստ և դեղեր գտան։ Զինվորները բուժում էին նրա ցրտահարված ոտքերը, կերակրում և օգնում հիգիենայի հարցում։ Սառան նրանց հետ բարաքում ապրեց 3 շաբաթ ։
Ռազմագերիներին այլ վայր էվակուացնելուց հետո, Սառային հաջողվեց աշխատանքի անցնել հարևան ֆերմայի տիրոջ՝ Հենրի Բինդերի մոտ։ Բինդերը կասկածում էր, որ նա փախստական հրեա է, բայց չմատնեց նրան և խնդրեց, որ իդիշով փաստաթուղթ գրի այն մասին, որ նա փրկել է Սառայի կյանքը ։
Երեք շաբաթ անց Գրոս Գոլեմկաու մտավ Կարմիր բանակը։
Պատերազմից հետո
Ազատվելուց հետո Սառան իմացավ, որ նա ընտանիքից միակ փրկվածն է, նրա մայրը և քույրը մահացել են համակենտրոնացման ճամբարում (քույրը մահացել է ազատվելուց հետո, հյուծվելուց ) և թաղվել եղբայրական գերեզմանոցում ։ Ի հիշատակ քրոջ Սառան իր անվանն ավելացրեց նրա անունը ՝ Հանա։
Կարճ ժամանակով Լիտվա վերադառնալուց հետո, 1947 թվականին Սառան տեղափոխվեց ԱՄՆ, որտեղ 1952 թվականին ամուսնացավ դատավոր Ուիլյամ Ռիգլերի հետ և ունեցավ 2 երեխա։ Նա աշխատում էր Նյու Յորքի հանրակրթական վարչության անօթևանների և տարեցների օգնության բաժանմունքում ։
Սառա Մատուզոնի փրկության պատմությունն առաջին անգամ հրատարակվել է 1968 թվականի մայիսին, բրիտանկան The People թերթում։
Փրկության մասնակիցներ
1988 թվականի նոյեմբերի 2-ին Յադ Վաշեմը Ստեն Ուելսին, Ջորջ Համոնդին, Թոմի Նոբլին և Ալան Էդվրդսին ճանաչեց ազգերի առաքյալներ։ 1989 թվականի մարտի 15-ին-ին այդ կոչումով պարգևատրվեցին Ռոջեր Լետչֆորդը, 2011 թվականի հոկտեմբերի 11-ին-ին՝ Բիլ Քիբլին,  Բերտ Համբլինգը, Բիլլ Սկրատոնը, Ջեք Բակլին, Ուիլլի Ֆիշերը։
2010 թվականին Սառա Մատուզոնի ազատարարներին պարգևատրեցին «Հոլոքոստի բրիտանական հերոսները» պատվավոր կոչումով։
Լյուբոր Նիդեռլե
Լյուբոր Նիդեռլե (Lubor Niederle, ), չեխ հնագետ, ժողովրդագրագետ, սլավոնագետ-պատմագետ, մարդաբան։ Եղել է Կարլի համալսարանի պրոֆեսոր, Չեխիայի գիտությունների ու արվեստի ակադեմիայի անդամ։
Չեխ բանասեր Ինդրժիխ Նիդեռլեի որդին է։
Կենսագրություն
Ծնվել է 1865 թվականին Ավստրիական կայսրության Կլատովի քաղաքում։ 1887 թվականին ավարտել է Կարլի համալսարանի բանասիրության ֆակուլտետը։ 1889 թվականին Մյունխենում լսել է դասախոսություններ մարդաբանությունից և հնագիտությունից, 1889-1890 թվականներին աշխատել է Փարիզի Մարդաբանության դպրոցի լաբորատորիաներում։ 1893 թվականին գիտական գործուղումով եղել է Ռուսական կայսրությունում, աշխատել թանգարաններում, գրադարաններում, ուսումնասիրել Սանկտ Պետերբուրգի, Մոսկվայի, Վարշավայի, Կիևի, Տվերի հնագիտական հավաքածուները ։
Սկսած 1891 թվականից` դասավանդել է Կարլի համալսարանում նախ որպես հնագիտության ու նախապատմական հնաբանության դոցենտ, ապա 1898 թվականին դարձել է առաջին պրոֆեսորը նախապատմական հնաբանության ու ժողովրդագրության բնագավառում։ 1907-1908 թվականներին զբաղեցրել է Կարլի համալսարանի բանասիրության ֆակուլտետի դեկանի, իսկ 1927-1928 թվականներին` նույն համալսարանի ռեկտորի պաշտոնը։
Հիմնադրել է Հնագիտական ինստիտուտը Պրահայում (1919-1924)` դառնալով այդ ինստիտուտի առաջին տնօրենը։ Բացի դրանից` 1928 թվականից ղեկավարել է Պրահայի Սլավոնական ինստիտուտը։
Նիդեռլեն մասնակցություն է ունեցել «Český lid» ամսագրի հիմնադրմանը, որ լույս է տեսնում 1891 թվականից մինչ օրս` մինչև 1928 թվականը լինելով նրա համախմբագիրը։ 1914-1930 թվականներին համախմբագիրն է եղել «Památky archaeologické» (ներկայում` «Památky archeologické») հնագիտական պարբերական հրատարակության։
1901 թվականին Նիդեռլեն դարձել է Չեխական գիտական թագավորական ընկերության անդամ, 1906 թվականին ընտրվել է Չեխիայի գիտությունների ու արվեստի ակադեմիայի անդամ, արտասահմանյան մի շարք ակադեմիաների ու գիտական ընկերությունների թղթակից-անդամ է եղել։
Մահից հետո նրա դին կիզել են։ 1956 թվականին նրա և կնոջ աճյունափոշին վերահուղարկավորել են Օլշանսկի գերեզմանոցում` Պավել Յոսեֆ Շաֆարիկի դամբարանում ։
Գիտական գործունեություն
Նա սխալ էր համարում ալավոնների էթնոգենեզի մասին խոսելը, քանի որ հին սլավոնների մասին ճշգրիտ տեղեկությունները շատ քիչ են. գիտական բնորոշման են ենթարկվում միայն միջնադարյան նյութերը։ 1931 թվականին լույս է տեսել «Սլավոնական հնագիտության ղեկավարում» աշխատությունը, որում նա կատարել է իր հնագիտական հետազոտությունների եզրակացությունները։
Արտաքին հղումներ
Կատեգորիա:Կարլի համալսարանի շրջանավարտներ Կատեգորիա:ԽՍՀՄ ԳԱ թղթակից անդամներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Ռուսաստանի գիտությունների ակադեմիայի արտասահմանյան անդամներ
Տադեուշ Այդուկևիչ
Տադեուշ Այդուկևիչ (Tadeusz Ajdukiewicz, ), լեհ նկարիչ։
Նույնազգի նկարիչ Զիգմունթ Այդուկևիչի ազգականը։
Կենսագրություն
1914 թվականին՝ Առաջին համաշխարհային պատերազմի առաջին իսկ օրերին, նա զինվորագրվել է Պիլսուդսկու նախաձեռնությամբ կազմավորված լեհական լեգեոնին, որը մտնում էր Ավստրո-հունգարական բանակի կազմի մեջ։
1884 թվականին Այդուկևիչը մեկնել է Կոստանդնուպոլիս, հյուրընկալվելլ սուլթան Աբդուլ Համիդ II-ին, որը ձգտում էր քաղաքակիրթ միապետի տպավորություն ստեղծել եվրոպացիների մոտ։
Ստեղծագործություններ
Տադեուշ Այդուկևիչը հիմնականում ստեղծել է դիմանկարներ և ռազմական պատկերներ։ Նա երիտասարդ հասակում ճամփորդել է շատ երկրներում, այդ թվում նաև արևելքի երկրներում։ Այդ շրջագայությունները օգնել են նրան ստեղծագործական կյանքում։
Նա նաև նկարել է պատվերներով դիմանկարներ։ 1883 թվականին Լոնդոնում նկարել է Ուելսի արքայազնին ։
Արտաքին հղումներ
Կատեգորիա:Լեհ նկարիչներ Կատեգորիա:Օրիենտալիստ նկարիչներ
Օքսանա Մարկարովա
Օքսանա Մարկարովա, ուկրաինացի պետական և քաղաքական գործիչ, տնտեսագետ։ 2018 թվականի նոյեմբերի 22-ից Ուկրաինայի ֆինանսների նախարար։ Ուկրաինայի ազգային անվտանգության և պաշտպանության խորհրդի անդամ (2019 թվականի մայիսի 31) ։
Կենսագրություն
Ծնվել է հայ-ուկրաինական ընտանիքում, առաջին կրթությունը ստացել է Կիևո-Մոգիլյանի ակադեմիայում, որտեղ դարձել է էկոլոգիական գիտությունների մագիստրոս։ Այնուհետև ուսանել է ԱՄՆ-ի Բլումինգթոնի Ինդիանա համալսարանում, այնտեղ էլ ստացել է մագիստրոսի աստիճան Միջազգային հանրային ֆինանսների և առևտրի ոլորտում։
1998-1999 թվականներին և 2001-2003 թվականներին զբաղեցրել է տնտեսական քաղաքականության հարցերով խորհրդականի և արտաքին և կորպորատիվ կապերի մենեջերի պաշտոններ ամերիկյան Western NIS Enterprise Fund հիմնադրամում (այժմ Horizon Capital-ի վարչությունում), իսկ 2000 թվականին Միացյալ Նահանգներում պրակտիկա է անցել Համաշխարհային բանկում ։
2015 թվականից Օքսանա Մարկարովան անցել է տնտեսության պետական հատված։
2015 թվականի մարտից մինչև 2016 թվականի ապրիլ զբաղեցրել Է Ուկրաինայի ֆինանսների նախարարության աշխատակազմի ղեկավար-նախարարի տեղակալի պաշտոնը։
2016 թվականի ապրիլի 29-ին, նոր կառավարության գալով, նշանակվել է Ուկրաինայի ֆինանսների նախարարի առաջին տեղակալի պաշտոնում ։
2018 թվականի հունիսի 8-ին, Ալեքսանդր Դանիլյուկի պաշտոնանկության կապակցությամբ, նշանակվել է Ուկրաինայի ֆինանսների նախարարի պաշտոնակատար՝ Ուկրաինայի վարչապետ Վլադիմիր Գրոյսմանի կարգադրությամբ ։
2018 թվականի նոյեմբերի 22-ին հաստատվել է Ուկրաինայի ֆինանսների նախարարի պաշտոնում, Ուկրաինայի Գերագույն ռադայում նրա նշանակման օգտին քվեարկել է 242 պատգամավոր (անհրաժեշտ 225-ի դեպքում) ։
Ծանոթագրություններ
Կատեգորիա:Ուկրաինայի քաղաքական գործիչներ Կատեգորիա:Գիտնականներ այբբենական կարգով Կատեգորիա:Ուկրաինացի դիվանագետներ Կատեգորիա:Ուկրաինայի նախարարներ Կատեգորիա:Ուկրաինացի տնտեսագետներ
ՄԱԿ-ի Պաղեստինյան նախագիծ
ՄԱԿ-ի Պաղեստինյան նախագիծ, 1947 թվականի նոյեմբերի 29-ին Միավորված Ազգերի Կազմակերպության ընդունած 181 (II) բանաձև, որով նախատեսվում էր Պաղեստինը բաժանել երկու՝ հրեական և արաբական պետությունների։
Պատմություն
Մեծ Բրիտանիան, ի վիճակի չլինելով հսկողությունը պահպանել Պաղեստինում, որոշեց Պաղեստինի հետագա կարգավիճակի հարցը փոխանցել ՄԱԿ-ի ներկայացուցիչների ուսումնասիրմանը։
1947 թվականի ապրիլի 2-ին ՄԱԿ-ը ստացավ Մեծ Բրիտանիայի համապատասխան դիմումը գումարել ՄԱԿ-ի Գլխավոր ասամբլեայի նստաշրջան՝ դիտարկելու պաղեստինյան հարցը, որի ակտուալության հարցն այդ ժամանակ ոչ ոքի մոտ կասկած չէր առաջացնում։ 1947 թվականին մայիսին գումարվեց Գլխավոր Ասամբլեայի առաջին հատուկ նիստը, որտեղ ընդունվեց որոշում ստեղծել ՄԱԿ-ի հատուկ հանձնաժողով Պաղեստինյան հարցերի շուրջ, որը կազմված էր լինելու 11 հանրապետություններից։ Ուսումնասիրությունները տևեցին երկուսուկես ամիս։
1947 թվականի սեպտեմբերի 3-ին հանձնաժողովը Գերագույն Աամբլեային ներկայացրեց հաշվետվություն, որտեղ տրվում էին պաղեստինյան խնդրի լուծման երկու տարբերակ՝
ՄԱԿ-ի № 181 (II) բանաձև
Քննարկման արդյունքում ՄԱԿ-ի Գլխավոր ասամբլեան 2/3 ձայնով ընդունեց հանրահայտ № 181 (II) բանաձևը։ Այդ բանաձևով նախատեսվում էր վերացնել բրիտանական մանդատը Պաղեստինում և այնտեղ ստեղծել երկու անկախ պետություն՝ արաբական և հրեական։ Հրեական պետությանը հատկացվում էր 14 100 քառ. կմ կամ Պաղեստինի տարածքի 56%-ը։ Արաբական պետությանը տրվում էր 11 100 քառ. կմ, որն էլ կազմում էր Պաղեստինի տարածքի 43%-ը։ Պաղեստինի բնակչությունը, որի թիվը հասնում էր 1 միլիոն 845 հազ. Մարդ, պետք է տեղաբաշխվեր հետևյալ կերպ՝ արաբական պետությունում՝ 725 000 արաբներ և 10 000 հրեաներ, հրեական պետությունում՝ 498 000 հրեաներ և 407 000 արաբներ։ Ինչ վերաբերում է Երուսաղեմին, որը կազմում էր Պաղեստինի տարածքի 1%-ը, ապա այն վեր էր ածվում ինքնուրույն վարչական միավորի՝ միջազգային հատուկ ռեժիմով, պահպանելու համար Երուսաղեմում հուդայականության, քրիստոնեության և իսլամի սրբատեղիները։ Այստեղ պետք է ապրեր 100 000 արաբ և 100 000 հրեա։
Նման բանաձևի ընդունումից հետո բնական էր իրավիճակի սրումը և փոխադարձ ահաբեկչության ալիքի բարձրացումը։ Դեռևս 1920 թվականին Պաղեստինում ստեղծվել էր «Հագանա» ռազմական կազմակերպությունը, որի հիմնական գործառույթն էր պաշտպանել գաղթած հրեաներին։ Հենց այս կազմակերպությունն էլ իրականացնում էր ահաբեկչական գործողությունները։ Հրեական առաջնորդները ամեն կերպ արդարացնում էին իրենց գործողությունները։ Գրավված քաղաքներից հրեաները վտարում էին արաբներին։
Արաբա-իսրայելական ընդհարում
Հաջորդ օրը Իսրայելի հարևան արաբական երկրների՝ Եգիպտոսի, Անդրհորդանանի, Սիրիայի և Լիբանանի զորքերը ներխուժեցին նոր կազմավորված Իսրայել Հանրապետության տարածք, այն վերացնելու նպատակով։ Բացի այդ, Իսրայելի հետ արդեն պատերազմի մեջ էր գտնվում Իրաքը, որի զորքերը մասնակցեցին Իսրայելի դեմ մղվող մարտերին, ինչպես նաև Սաուդյան Արաբիան և Եմենը, որոնք պատերազմ էին հայտարարել Իսրայելին, սակայն պատերազմական գործողություններին չմասնակցեցին։ ՄԱԿ-ը քննադատեց արաբական երկրների գործողությունները, դրանք բնորոշելով որպես ագրեսիա։ ՄԱԿ-ը իր ներկայացուցիչ շվեդ Բերնադոտին նշանակեց երկու հակամարտող կողմերի միջնորդ։ Նրա միջնորդության շնորհիվ 1948 թվականի հունիսի 11-ին հաջողվեց հրադադարի համաձայնության գալ։ Առաջին հրադադարի ընթացքում Բերնադոտը առաջարկում էր հետևյալը՝ պետք է ստեղծել երկու անկախ միավորներ, առաջիկա երկու տարիների ընթացքում հրեական ներգաղթը Պաղեստին պետք է լինի առանց որևէ սահմանափակման, բոլոր պաղեստինյան արաբները պետք է հնարավորություն ունենային վերադառնալ իրենց բնակավայրերը։ Արաբները և հրեաները շատ վատ վերաբերվեցին Բերնադոտի առաջարկներին։
Հուլիսի 8-ից Իսրայելի և արաբական երկրների միջև պայքարը վերսկսվեց։ Հետագա 10 օրվա ընթացքում Իսրայելը բավականին հաջող հարձակումներ իրականացրեց արաբական ուժերի դեմ, որոնց արդյունքում գրավվեց Պաղեստինի մեծ մասը։ Իսրայելը ոչ միայն կարողացավ պաշտպանել սեփական տարածքը, այլև լրացուցիչ գրավեց 6 700 քառ. կմ տարածք։ Դրանք այն տարածքներն էին, որոնք, պետք է մտնեին արաբական պետության կազմի մեջ։ Հիմնականում Իսրայելի հաջողությունը պայմանավորված էր այն աջակցությամբ, որը նա ստանում էր երկու գերհզոր տերություններից՝ ԱՄՆ-ից և ԽՍՀՄ-ից։ Այդ ընթացքում ՄԱԿ-ի Անվտանգության Խորհուրդը ընդունեց բանաձև կրակը դադարեցնելու մասին, 1948 թվականին հուլիսի 18 սկսվեց երկրորդ զինադադարը։ Սեպտեմբերի 16-ին պաղեստինյան խնդրում ՄԱԿ-ի միջնորդ Բերնադոտը առաջարկեց նոր ծրագիր։ Իր ծրագրում նա նշում էր, որ Իսրայելը որպես պետություն արդեն կայացած իրողություն էր։
Արդյունքում, 1949 թվականի հունվարի 13-ին հունական Հռոդոս կղզում սկսվեցին բանակցություններ Իսրայելի և նրա հետ հակամարտող արաբական պետությունների միջև։ 1949 թվականի փետրվարի 24-ին Իսրայելը զինադադար կնքեց Եգիպտոսի, մարտի 23-ին՝ Լիբանանի, հուլիսի 20-ին՝ Սիրիայի հետ։
Առաջին արաբա-իսրայելական պատերազմը ավարտվեց ժամանակավոր հաշտության համաձայնագրերի կնքմամբ, որոնք բնավ համարժեք չէին խաղաղության պայմանագրերի։ Պաղեստինյան պետություն այդպես էլ չստեղծվեց. Նրան հատկացված տարածքի մի մասը՝ Արևմտյան Գալիլեան, Արևմտյան Նեգևը և Երուսաղեմի մի մասը՝ Նոր քաղաքը, լրացուցիչ 6.7 հազարքառ. կմ տարածք անցավ Իսրայելին, այսինքն Պաղեստին պետությանը հատկացված տարածքի մոտ 74 %-ը։ Այսպիսով, ՄԱԿ-ի 1947 թվականի նոյեմբերի 29-ին № 181/II բանաձևով արաբական Պաղեստին պետության համար հատկացված ամբողջ տարածքը բաժանվեց Իսրայելի, Անդրհորդանանի և Եգիպտոսի միջև։
Աղբյուրներ
Կատեգորիա:Արաբա-իսրայելական հակամարտություն Կատեգորիա:Արաբա-իսրայելական պատերազմներ Կատեգորիա:Իսրայելի պատմություն Կատեգորիա:ՄԱԿ-ի կոնվենցիաներ Կատեգորիա:Սիոնիզմ Կատեգորիա:Պաղեստինի պատմություն Կատեգորիա:Հորդանանի պատմություն
Դեյտոնա Բիչ
Դեյտոնա Բիչ, քաղաք ԱՄՆ-ի Ֆլորիդա նահանգի Վոլուսիա շրջանում։ 2008 թվականի տվյալների համաձայն, բնակչության թիվը կազմում է 64 211 մարդ ։
Պատմություն
Այն վայրում, որտեղ այսօր գտնվում է Դեյտոնա-Բիչը, ժամանակին ցանկապատված գյուղերում ապրում էին Ամերիկայի բնիկ ժողովուրդները։ XVIII դարում եվրոպացիների հետ պատերազմի արդյունքում Տիմուկուա գյուղը գրեթե ոչնչացվել է։ Այստեղ ապրում էին սեմինոլները՝ Կրիկ հնդկացիների սերունդները։
Բրիտանական Ֆլորիդայի օրոք՝ 1763-1783 թվականների ընթացքում, Թագավորական ճանապարհն անցել էր այսօրվա Դեյտոնա-Բիչով։ Ճանապարհը տարածվում է Արևելյան Ֆլորիդայի Սեն-Ավգուստին մայրաքաղաքից՝ Էնդրյու Թերնբուլի փորձնական գաղութից մինչև Նոր-Սմիրնա-Բիչ։ 1804 թվականին Սեմյուէլ Ուիլյամս հող է ստացել իսպանական թագից։ Շուտով տարածքը դարձել է ամերիկյան։
1871 թվականին Մաթիաս Դեյ կրտսերը Օհայո նահանգի Մանսֆիլդ քաղաքից, Ուիլյամսի նախկին հողատարածքից ձեռք է բերել 2 144,5 ակր գետի արևմտյան ափին։ Նա կառուցել է հյուրանոց, որի շուրջը ստեղծվել է քաղաքը։ 1872 թվականին, ֆինանսական խնդիրների պատճառով, նա կորցրել է իր հողի սեփականությունը, և բնակիչները որոշել են քաղաքն անվանակոչել Դեյի պատվին, որպես նրա հիմնադիր ։
Դեյտոնի լայն լողափը գրավել է մեքենաների և մոտոցիկլետների մրցումների սիրահարներին։ 1902 թվականից այստեղ անց են կացվել
Աշխարհագրություն և կլիմա
Դեյտոնա-Բիչն ունի հետևյալ կորդինատները՝ 29.20731°N, -81.0379°W: Քաղաքն ունի 168,17 կմ² տարածք, որտեղ 152 կմ² ցամաքային տարածք է, իսկ 16 կմ 2 (9,6%)`ջրային տարածք։
Դեյտոնա-Բիչ քաղաքը ծովալճակով բաժանվում է երկու մասի։ Քաղաքի գլխավոր մայրուղիներն են I-4 (արևելքից արևմուտք) և I-95 (հյուսիսից հարավ), որոնք հատվում են քաղաքից դուրս։
Դեյտոնա-Բիչն ունի խոնավ մերձարևադարձային մուսսոնային կլիմա, որը բնորոշ է Միացյալ Նահանգների հարավ-արևելքին։ Ամառը տաք և խոնավ է, ձմեռը՝ չոր և մեղմ։ Ձյան տեղումները չափազանց հազվադեպ են հանդիպում։ Գարնանն օրերը տաք են, երեկոները՝ զով, խոնավությունը ՝ցածր։ Զբոսաշրջիկները սովորաբար լողափ են այցելում մարտի սկիզբին։
Չնայած տաք կլիմային, այստեղ ցրտահարություններ են եղել։ Ցուրտ եղանակն այնքան խիստ է եղել, որ այնպիսի մշակաբույսեր, ինչպիսիք են նարնջի ծառերը, չեն դիմացել ցրտին, որի արդյունքում մի քանի սեփականատերեր հրաժարվել են դրանց դաշտավայրերից ։
Քույր քաղաքներ
Բայոննա, Ֆրանսիա
Հղումներ
Կատեգորիա:Բնակավայրեր այբբենական կարգով Կատեգորիա:1870 թվականին հիմնադրված բնակավայրեր Կատեգորիա:Ֆլորիդայի քաղաքներ Կատեգորիա:ԱՄՆ-ի համալսարանական քաղաքներ Կատեգորիա:ԱՄՆ-ի քաղաքներ Կատեգորիա:ԱՄՆ-ի բնակավայրեր
Օլիվիա Օ'Բրայեն
Օլիվիա Գեյլ Օ'Բրայեն (Olivia Gail O'Brien; ), ամերիկացի երգչուհի և երգերի հեղինակ։ Նա հայտնի է դարձել 2016 թվականին Gnash-ի հետ «I Hate U, I Love U» երգում համագործակցելուց հետո։ Երգը զբաղեցրել է Billboard Hot 100 չարթի 10-րդ հորիզոնականը ԱՄՆ-ում և առաջինը՝ Ավստրալիայում, ինչի արդյունքում Օլիվիան պայմանագիր է կնքել Island Records-ի հետ։ Նրա դեբյուտային ալբոմը՝ «Was It Even Real?»-ը թողարկվել է 2019 թվականի ապրիլին։
Վաղ տարիներ
Օլիվիա Գեյլ Օ'Բրայենը ծնվել է 1999 թվականի նոյեմբերի 26-ին Կալիֆոռնիա նահանգի Թաուզանդ Օքս քաղաքում ։ Նա սկսել է երգել 7 տարեկանում և ինքնուրույն սովորել է կիթառ և դաշնամուր նվագել ։ Նա հաճախել է Կալիֆոռնիայի Նափա քաղաքի Justin-Siena ավագ դպրոցը ։
2015-2016․ Ճեղքում և առաջին սինգլներ
Օ'Բրայենի վրա ուշադրություն է դարձրել Gnash-ն այն բանից հետո, երբ նա տեղադրել է նրա որոշ երգերի իր քավեր տարբերակները SoundCloud-ում։ Gnash-ը կապ է հաստատել Օլիվիայի հետ, հետաքրքրվելով նրա նյութերով, և խնդրել է նրան ուղարկել իր բնօրինակ երգերից մեկը։ Օ'Բրայենը ուղարկել է ձայնային հաղորդագրություն իր երգով՝ «I Hate U, Love U»-ով, և Gnash-ը հրավիրել է նրան ձայնագրել այդ երգը Լոս Անջելեսում ։ «I Hate U, Love U»-ն թողարկվել է 2016 թվականի մարտին, և ընդգրկվել է Gnash-ի «Us» մինի ալբոմում ։ Սինգլը զբաղեցրել է Billboard Hot 100 չարթի 10-րդ հորիզոնականը և Ավստրալիայի չարթի առաջին հորիզոնականը ։ Դրանից հետո Օ'Բրայենը պայմանագիր է կնքել Island Records լեյբլի հետ և թողարկել իր դեբյուտային սոլո սինգլը՝ «Trust Issues»-ը 2016 թվականի օգոստոսին, որի պրեմիերան տեղի է ունեցել Complex ասմագրի միջոցով ։
2017-2019․ «It's Not That Deep» և «Was It Even Real?»
2017 թվականի փետրվարին Օ'Բրայենը թողարկել է «Empty» երգը որպես իր դեբյուտային մինի ալբոմի առաջնային սինգլ ։ 2017 թվականի մարտին Օ'Բրայենը առաջադրվել է iHeartRadio Music Award մրցանակին «Լավագույն սոլո ճեղքում» անվանակարգում, սակայն պարտվել է Զեյն Մալիկին ։ Մինի ալբոմի երկրորդ սինգլը՝ «RIP»-ը, թողարկվել է հուլիսին՝ նվագակվող տեսահոլովակի հետ միասին ։ Երրորդ սինգլը՝ «No Love»-ը հետևել է նոյեմբերին, որի հետ մինի ալբոմը՝ «It's Not That Deep»-ը թողարկվել է ամբողջությամբ   ։
2018 թվականի օգոստոսին թողարկվել է «UDK» երգը որպես Օլիվիա Օ'Բրայենի առաջին ստուդիական ալբոմի առաջնային սինգլ ։ 2019 թվականի մարտին Օ'Բրայենը հայտարարել է իր դեբյուտային ստուդիական ալբոմի՝ «Was It Even Real?»-ի մասին, որի թողարկումը պլանավորվել է 2019 թվականի ապրիլի 26-ին։ Շուտով նա թողարկել է «Just Friends» երգը որպես գովազդային սինգլ, և «Just a Boy»-ը՝ որպես եզրափակիչ սինգլ մինչև ալբոմի թողարկումը ։ 2019 թվականի մայիսին Օ'Բրայենը համագործակցել է նորվեգական Seeb խմբի հետ «Fade Out» երգում։ Սինգլը թողարկվել է տեսահոլովակի հետ միասին ։
Արտաքին հղումներ
Կատեգորիա:Ամերիկացի փոփ երգչուհիներ Կատեգորիա:Ամերիկացի երգչուհիներ Կատեգորիա:21-րդ դարի երգչուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ Կատեգորիա:Ամերիկացի երգահաններ
Հայոց միապետի թագադրություն
Թագադրում, թագադրություն, թագադրման կարգ—-արարողություն և կարգ, որով երկրի գահաժառանգին բարձրացնում էին թագավորական գահին։
Թագադրման կարգը հեթանոսական շրջանում
Մինչքրիստոնեական շրջանում միապետին գահակալեցնում էին թագադրելով, որը հատուկ գործակալութան գործառույթ էր։ Արքունիքում այդ գործառույթն իրականացնողը համապատասխան անվամբ կոչվում էր թագադիր գործակալություն ։ Սա այն գործակլություններից էր, որ սահմանվել էր հայոց Վաղարշակ թագավորի կողմից։ Թագադիր գործակալության պաշտոնը վարում էին Բագրատունիների նախարարական տան ներկայացուցիչները։ Կարգը կատարվում էր հանդիսավոր պայամաններում՝ մեծամեծ իշխանների, հայոց քրմապետի և քրմերի ներկայությամբ և հավանաբար հեթանոսական ծիսակարգին բնորոշ զոհաբերություններով։
Թագադրման կարգը քրիստոնեական շրջանում
Բագրատունիները միապետի թագադրման պարտականությունը պահպանեցին նաև քրիստոնեական շրջանում, սակայն քրիստոնեական կարգի համաձայն ավելացավ միապետի օծումը ,; Քրիստոնեական շրջանում Արշակունի արքաների թագադրման ծեսի մասին վկայություններ քիչ են պահպանվել. դրանք մեզ են հասել տարբեր առիթներով պատմիչների վկայություններից ու հաղորդումներից։ Սակայն այդ եղած հիշատակություններից հետևում է, որ կարգը կատարվել է երկու մասով. արարողության առաջին մասում միապետին օծում էին մյուռոնով, որով նա ստանում էր Սուրբ Հոգու շնորհը, որից հետ կատարվում էր արքայական իշխանության խորհրդանիշերի տվչություն, և արարողության ավարտին կատարվում էր թագադրումը։ Բագրատունիների շրջանում թագադրումը կատարում էր կաթողիկոսը։ Այս մասին հիշվում է Աշոտ Ա արքայի թագադրության ժամանակ, երբ կաթողիկոսը թագը օրհնելով՝ թագադրեց նրան։ Հիշատակություններ կան նաև տեղական թագավորների թագադրման մասին, ըստ որում հայտնի է, որ տեղական թագավորներն էլ օծվում և թագադրվում էին, որի մասին հիշում է Ստեփանոս Օրբելյանը իր Սյունիքի պատմության մեջ։
Թագադրման կարգը Կիլիկյան Հայաստանում
Կիլիկյան Հայաստանում թագադրման ծեսի մասին հասել են առավել շատ վկայություններ։ 1186 թվականին Ներսես Լամբրոնացին Լևոն Բ Ռուբինյան իշխանի՝ թագավոր օծվելուն նախընթաց գրում է մի ծես, որը միաձուլում էր հայոց և լատինական ծեսերը։ Ըստ Սսի Մաշտոցի թագադրման արարողությունը բաժանվում էր երկու խոշոր մասերի։ Առաջին մասում ապագա միապետին ամբողջ արքայական ճոխությամբ և թափորի ուղեկցությամբ բերում էին եկեղեցի, որտեղ նա երդվում է օրենսդրության վրա և ապա բարձրացնում էին խորան և օծյալին ներկայացնում ժողովրդին ասելով. «Աստուածային և երկնաւոր շնորհն հեղեալ աստանօր առ (այս անուն) կոչէ յաթոռ թագաւորութեան տանս Թորգոմայ և զարմիս Հայկայ. օծանիլ ըստ նմանութեան Տրդատայ,Կոստանդիանոսի և Թեոդոսի, ըստ ընտրութեան սրբոյ եկեղեցւոյ և ամենայն ժողովրդեանն. Արժանի է։» Սրանից հետո գալիս էր բուն օծման կարգը։ Կաթողիկոսը մյուռոնով օծում էր թագավորի երկու ձեռքերը, կուրծքը՝ սրտի մասը և ճակատը։ Ըստ Առաքելական եկեղեցու վարդապետության՝ թագավորը օծումով ստանում էր Սուրբ Հոգու հատուկ շնորհը, որվ նա դառնում էր Աստծո օծյալ և ժողովրդի մարմնական հոգսերի հովվապետ, ինչպես ասվում է օծման աղոթքում. «Օծանեմ զձեռս քո սուրբ իւուս, որով օծան թագաւորք և մարգարէք, որով օծ Սամուէլ զԴաւիթ թագաւոր... » Արքայի օծումը կատարվում էր, վկայակոչելով Հին Կտակարանում Աստծո տված հրամանը, համաձայն որի Սամուել մարգարեն օծեց Սավողին։ Օծմանը հաջորդում է զգեստների տվչությունը։ Թագավորին իջեցնում են, բերում եկեղեցու կենտրոն ու հաջորդականությամբ տալիս թիկնոց, մատանի, լանջապանակ, թուր։ Ապա հանձնում են գայիսոնը և գունդը(խնձոր), որոնք կարգի համաձայն իշխանության նշաններ են։ Նաև ունեն մարմնավոր կապման և արձակման խորհուրդը, որով արքայի դատաստան անելու իրավունքն են խորհրդանշում։
Թագադրման ծեսը որպես իրավական ակտ
Մովսես Խորենացին մի վկայություն է բերում թագադրման մասին. այսինքն՝ առանց Բագրատունիների ցեղի թագադիրի։ Խորենացին այս նախադասությունը նշում է, ցույց տալու համար, որ Երվանդը օրինավոր թագավոր չէր, քանի որ, չնայած այն բանին, որ Երվանդը թագավոր էր դարձել հայ նախարարների մեծամասնության համաձայնությամբ, սակայն նա չէր թագադրվել Բագրատունի նախարարի կողմից։ Փաստորեն, Բագրատունի իշխանից թագադրվելը պարզապես ձևական արարողություն չէր, այլ իրավաբանական կարևոր մի ակտ, որով ցույց էր տրվում ու հաստատվում էր թագը կրողի օրինավորությունը ու իրավունքը՝ կրելու այդ թագը։ Երվանդին չթագադրելու հիմնական պատճառներն այն էին, որ Երվանդը Արշակունի չէր, և որ կար օրինավոր ժառանգ՝ Արտաշեսը, որին և Սմբատ Բագրատունի իշխանը թագադրում է։
Հայոց ծեսով օծված վերջին թագավորը
Հայոց ավանդական ծիսակարգով վերջին օծումը տեղի է ունեցել 1465 թվականին։ Զաքարիա Գ Աղթամարեցի կաթողիկոսը Արծրունյաց ներկայացուցիչ Սմբատին օծում է Հայոց թագավոր։ Քանի որ Սմբատը տիրույթներ չուներ, ու փաստացի չէր կարող իշխել, սակայն ուսումնասիրողների կարծիքով այս փաստը հայերի մեջ պետականության շունչ ստեղծելուն ու բարձրացնելուն միտված քայլ էր, որով պիտի արթուն պահվեր հայոց պետականության գաղափարը ու այն վերականգնելու միտքը։
Աղբյուրներ
Կատեգորիա:Հայկական ծեսեր Կատեգորիա:Ավատատիրությունը Հայաստանում
Վերա Սանդբերգ
Վերա Սանդբերգ (Վերա Հելֆրիդ Վիկտորիա Սանդբերգ),, շվեդ ճարտարագետ։ 1917 թվականին Վերան դարձել է Շվեդիայում առաջին կին ճարտարագետը։
Կենսագրություն
Վերա Սանդբերգը ծնվել է Շվեդիայի Լյունգբի քաղաքում։ Ապրել է Բլեքինգե նահանգում։ Երբ 1914 թվականին Վերան ընդունվել է Չալմերսի տեխնոլոգիայի համալսարան, նա միակ կինն էր 500 տղա ուսանողների մեջ ։ 1917 թվականին Վերան հասել է մեծ բարձունքների քիմիայի ոլորտում։ Այնուհետև աշխատել է Հելսինգբորգ քաղաքում Gummifabrik-ում, Oljefabriken-ում, AB Skandinaviska Raffineriet-ում և Sieverts Kabelverk-ում։ 1937-1950 թվականները ամուսնացած է եղել մասնագիտությամբ ճարտարագետ Ռեգնար Ադոլֆի հետ։ Զույգը մի քանի տարի ապրել է Ստորֆորդում։ Մինչև 1956 թվականը Վերան եղել է Långasjönäs Pappersbruk-ի բաժնետեր։
Հոգևոր ժառանգություն
Վերա Սանդբերգի անունը հիշատակվում է տարբեր ոլորտներում, որոնցից են․
Կատալոնիայի անկախության հռչակագիր (2017)
Կատալոնիայի անկախության հռչակագիր (Declaració d'Independència de Catalunya), ստորագրվել է 2017 թվականի հոկտեմբերի 10–ին Կատալոնիայի՝ Իսպանիայի ինքնավար համայնքներից մեկի պատգամավորների կողմից, որով Կատալոնյան հռչակվում էր անկախ հանրապետություն։ Ստորագրման պահին հայտարարվել էր, որ անկախության մասին պաշտոնական հայտարարությունը արվելու է մի քանի շաբաթ անց ։ Դրան ի պատասխան՝ հոկտեմբերի 21–ին Իսպանիան սկսեց Կատալոնիային ինքնավարությունից զրկելու գործընթաց։ Արդյունքում հոկտեմբերի 27–ին Կատալոնիայի խորհրդարանը ձայների մեծամասնությամբ (52%) հաստատեց երկրի անկախության հռչակումը ։
Նախապատմություն
2013 թվականի հունվարի 23–ին Կատալոնիայի խորհրդարանը ընդունել էր Ինքնիշխանության եւ Կատալոնիայի ժողովրդի ինքնորոշման իրավունքի մասին հռչակագիր (Declaració de sobirania i del dret a decidir del poble de Catalunya), իակ արդեն 2015 թվականի նոյեմբերի 9–ին այդ նույն մարմնի կողմից ընդունվեց Կատալոնիայի անկախության գործընթացի մեկնարկի հռչակագիր (Declaració d'inici del procés d'independència de Catalunya)։
2017 թվականի սեպտեմբերի 8–ին Կատալոնիայի խորհրդարանը ընդունեց «Իրավական անցման և հանրապետության ստեղծման օրենքը» (Llei de transitorietat jurídica i fundacional de la República), որը պարունակում էր իրավական գործընթացների մասին դրույթներ, որոնք կարող են իրականացվել Կատալոնիայի՝ անկախ պետության կարգավիճակի ձեռք բերման համար այն դեպքում, երբ հանրաքվեի միջոցով Կատալոնիայի բնակիչները կտան իրենց համաձայնությունը անկախության հռչակման գաղափարին ։
2017 թվականի հոկտեմբերի 1–ին Կատալոնիայում անցկացվեց հանրաքվե, որը, ըստ իսպանական օրենսդրության, իրավական ուժ չունի։ Ըստ հանրաքվեի հրապարակված արդյունքների՝ բնակչության մեծամասնությունը կողմ էր Կատալոնիայի անկախությանը։
Ստորագրում
Հռչակագիրը ստորագրվել է 2017 թվականի հոկտեմբերի 10–ին Կատալոնիայի խորհրդարանի նիստի ժամանակ խորհրդարանի նախագահ Կառլես Պուչդեմոնի և խորհրդարանի այլ անդամների կողմից։ Խորհրդարանի առջև ելույթի ժամանակ Պուչդեմոնը հայտարարեց, որ նախորդ հանրաքվեի արդյունքները թույլ են տալիս հայտարարել անկախ պետության ստեղծման մասին, բայց առաջարկեց խորհրդարանին մի քանի շաբաթով հետաձգել անկախության հռչակումը, որպեսզի բանակցություններ սկսի իսպանական իշխանությունների հետ ։
Կատալոնիայի խորհրդարան
Հոկտեմբերի 27–ին Կատալոնիայի խորհրդարանը ձայների մեծամասնությամբ (52%) հաստատեց երկրի անկախության հռչակումը .։ 2015 թվականին ձևավորված խորհրդարանի 135 անդամներից 82–ն էին ներկա նիստին (60%)։ Մնացած 53 պատգամավորները չէին ներկայացել նիստին։ Ներկա պատգամավորներից 70–ը կողմ էին անկախությանը, 10–ը՝ դեմ, 2–ը՝ ձեռնպահ ։
Հետևանքներ
2017 թվականի հոկտեմբերի 11–ին Իսպանիայի կառավարության ղեկավար Մարիանո Ռախոյը Կառլես Պուչդեմոնից պահանջեց մինչև 2017 թվականի հոկտեմբերի 16–ի ժամը 10:00–ն պատասխանել այն հարցին, թե արդյոք հռչակվել է Կատալոնիայի անկախությունը և դրական պատասխանի դեպքում մինչև  2017 թվականի հոկտեմբերի 19–ի ժամը 10:00–ը ժամանակ է տալիս այդ որոշումը փոխելու համար ։ Հստակ պատասխան չստանալով՝  2017 թվականի հոկտեմբերի 21–ին պաշտոնական Մադրիդը սկսեց Կատալոնիային ինքնավարությունից զրկելու գործընթաց։ Իսպանիայի կառավարության ղեկավարը անմիջապես պաշտոնից հեռացրեց Կառլես Պուչդեմոնին և 2017 թվականի դեկտեմբերի 21–ին նշանակեց Կատալոնիայի խորհրդարանի արտահերթ ընտրություններ։ Հոկտեմբերի 28–ին պաշտոնական Մադրիդը Կատալոնիայի ղեկավարի պարտականությունների իրականացումը հանձնեց Իսպանիայի փոխվարչապետին։
2017 թվականի հոկտեմբերի 31–ին Իսպանիայի սահմանադրական դատարանը չեղյալ հայտարարեց Անկախության հռչակագիրը։
ՄԱԿ–ի անդամ երկրներ
ՌԴ նախագահի մամլո խոսնակ Դմիտրի Պեսկովը հայտարարեց, որ Կատալոնիայում ստեղծված իրավիճակը «Իսպանիայի ներքին խնդիրն է, և պաշտոնական Մոսկվան հնարավոր չի համարում ինչ–որ կերպ մեկնաբանել ինքնիշխան երկրի գործերը»։ ՌԴ ԱԳՆ պաշտոնական ներկայացուցիչ Մարիա Զախարովան ևս մի քանի անգամ շեշտել է, որ իրավիճակը բացառապես Իսպանիայի ներքին գործն է համարվում ։
Արտաքին հղումներ
Կատեգորիա:Կատալոնիայի անկախության շարժում Կատեգորիա:Անկախության հռչակագիր Կատեգորիա:2017 թվականի հոկտեմբեր Կատեգորիա:2017 թվականը Իսպանիայում Կատեգորիա:Կատալոնիա
Մարցին Զալեսկի
Մարցին Զալեսկի (լեհ.՝ Marcin Zaleski, ), լեհ նկարիչ։
Կենսագրություն
Մարցին Զալեսկին ծնվել է 1796 թվականին Լեհաստանի Կրակով քաղաքում։ Եղել է ինքնուս, թատրոնում աշխատել է դեկորատորի օգնական, իսկ աշխատանքից հետո պատճենել է կտավներ։ Մարցինը ուսում է ստացել՝ Գերմանիայում, Իտալիայում և Ֆրանսիայում։ 1830 թվականից բնակվել է Վարշավայում։ Եղել է Նոյեմբերյան ապստամբության ականատեսը, որի իրադարձությունները պատկերել է իր նկարներում (բայց առաջին պլանում միշտ եղել է ճարտարապետությունը)։
1840-ական թվականներին մեկնել է Վիլնո և Նիկոլայ I կայսեր համար ստեղծել լեհական ամրոցների պատկերներով կտավներ։
Նրա աշխատանքները ցուցադրվել են Վարշավայի ազգային թանգարանում, Ադամ Միցկևիչի անվան թանգարանում և Գոմել Պալատում ։
Ծանոթագրություններ
Կատեգորիա:Լեհ նկարիչներ Կատեգորիա:Լեհ լուսանկարիչներ
Մոնգիդորո
Մոնգիդորո (Monghidoro), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում ։
Բնակչությունը՝ 3613 մարդ։ Բնակչության միջին խտությունը՝ 75 մարդ/կմ²։ Զբաղեցնում է 48 կմ² տարածք։ Փոստային ինդեքս՝ 40063։ Հեռախոսային կոդը՝ 051։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
South African Express
South African Express, Հարավային Աֆրիկայի շրջանային ավիաընկերություններից մեկը, որի գրասենյակը գտնվում է Կեմպտոն Պարկում։ Ավիաընկերության երթուղային ցանցը սերտ հարաբերությունների մեջ է South African Airlink և South African Airways ավիաընկերությունների հետ ։
South African Express ավիաընկերությունը հիմնադրվել է 1994 թվականի սկզբին և սկսել է իր գործունեությունը նույն թվականի ապրիլի 24-ին։ Ավիաընկերությունը իր բոլոր չվերթները իրականացնում է Կեյպտաուն միջազգային օդանավակայանից ։
Երթուղաին ցանց
2010 թվականի հունվարին ավիաընկերությունը չվերթներ է իրականացրել հետևյալ ուղղություններով՝
Չվերթ
2009 թվականի ապրիլի 28-ին ավիաընկերության չվերթը բաղկացած էր հետևյալ ինքնաթիռներից ՝
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Օփիո
Օփիո (Opio), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վալբոն կանտոնում։ Մինչև 2015 թվականի մարտը համայնքը գտնվում էր Լե Բար սյու Լու շրջանի կազմի մեջ (Գանս շրջան) ։
Բնակչություն
2011 թվականին համայնքի բնակչությունը կազմում էր 2142 մարդ, իսկ 2012 թվականին՝ 2184 մարդ
Բնակչության թվի դինամիկա
Տնտեսություն
2010 թվականին 1320 աշխատունակ տարիքի բնակիչներից (15-64 տարեկան) 918-ը տնտեսապես ակտիվ էին, 402՝ պասիվ (ակտիվության ցուցանիշը՝ 69,5 %, 1999 թվականին՝ 65,5: 918 ակտիվ աշխատունակ բնակիչներից աշխատում էր 842 մարդ (475 տղամարդ, 267 կին), 76-ը՝ գործազուրկ էին (40 տղամարդ, 36 կին)։ 402 աշխատունակ տարիքի պասիվ քաղաքացիներից 159-ը աշակերտներ կամ ուսանողներ էին, 96-ը թոշակառուներ, իսկ 147-ը պասիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Ֆրեսենվիլ
Բնակչությունը 2006 թվականի դրությամբ կազմում է 2304 մարդ, բնակչության խտությունը` 266.05 մարդ/կմ²: Բնակավայրը զբաղեցնում է 8.66 կմ² տարածք:
Աշխարհագրություն
Գտնվում է Փարիզ քաղաքից 150 կմ հյուսիս-արևմուտք, Ամյեն քաղաքից 55 կմ արևմուտք:
Տնտեսություն
2010 թվականին ուներ 1408 աշխատունակ (15-64 տարեկան) բնակիչ, որոնցից ակտիվ էին 1007-ը, իսկ ոչ ակտիվները` 401: Ակտիվության ցուցանիշը կազմում է 71,5 %: 1007 աշխատունակ մարդկանցից աշխատել է 868 անձ (467 տղամարդ և 401 կին): Գործազուրկ են եղել 139 անձ (65 տղամարդ և 74 կին): 401 անաշխատունակներից 93-ը եղել են աշակերտներ կամ ուսանողներ, 155-ը` թոշակառուներ, իսկ 153-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Կոռեցոլա
Բնակչության թվաքանակը 2014 թվականի տվյալներով եղել է 5.372 : Բնակչության միջին խտությունը կազմում է 131,15 մարդ/կմ²։ Համայնքն զբաղեցնում է 42 կմ² տարածք։ Փոստային ինդեքս՝ 35020։ Հեռախոսային կոդ՝ 049։
Կոմունայի հովանավորն է Սուրբ Լեոնարդը։ Տոնը նշվում է նոյեմբերի 6-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Խնկո Ապոր անվան ազգային մանկական գրադարան
Խնկո Ապոր անվան ազգային մանկական գրադարան, տեղեկատվական, մշակութային և կրթադաստիարակչական գործունեություն իրականացնող կազմակերպություն Երևանում։ Գրադարանը տեղեկատվական, մշակութային, գրադարանագիտական, մատենագիտական, կրթադաստիարակչական գործունեություն իրականացնող կազմակերպություն է։ Այն աշխարհում գործող փոքրաթիվ գրադարաններից է, որ նախատեսված է մանուկներին և պատանիներին սպասարկելու համար։
Պատմություն
Ավելի քան 85 տարի (2018 թ.-ին հանդիսավոր նշվել է հիմնադրման 85-ամյակը) բազմագործառույթ հաստատությունը ընթերցանության քաղաքականություն է իրականացնում մանուկների և պատանիների շրջանում։
Հիմնադրվել է 1933 թ.-ին (ըստ Հայկական սովետական հանրագիտարանի՝ 1923-ին)։
1935 թ.-ին՝ մանկագիր Աթաբեկ Խնկոյանի մահից հետո, ի հիշատակ առակագրի, անվանակոչվել է Խնկո Ապոր անվամբ։ 1962 թ.-ին գրադարանին շնորհվել է հանրապետականի կարգավիճակ, և այն դարձել է Հանրապետության մանուկներին ու պատանիներին սպասարկող գրադարանների մեթոդական կենտրոնը։
1963 թ.-ից գրադարանն իրականացնում է հրատարակչական աշխատանքներ։
1980 թ.-ից գործում է Տերյան 42/1 հասցեի նորակառույց տիպային շենքում (ճարտարապետներ՝ Լևոն Ղալումյան, Ռուզան Ալավերդյան)։ Կառույցը ներառված է ՀՀ հուշարձանների պետական ցուցակում։
1980-ականներից իրականացնում է «Մանկապատանեկան գրքի և երաժշտության շաբաթ» ծրագիրը։
1982 թ.-ին ստացել է գիտական առաջին կարգ։
1984 թ.-ին հիմնվել է գրադարանի նկարչական ստուդիան։
1991 թ. հանրապետությունում առաջինն է կազմակերպել համակարգչային գրագիտության դասընթացներ։
1997-2011 թթ.-ին Գերմանիայի Գյոթեի անվան ինստիտուտի հետ համագործակցության արդյունքում գրադարանում գործել է Գերմանական ընթերցասրահ՝ գերմանալեզու հարուստ հավաքածուով։
2000 թ.-ից, հանդիսանալով Հայաստանում IEARN միջազգային հեռահաղորդակցական կրթամշակութային ծրագրի համակարգողը, այդ, ինչպես նաև երեխաների քաղաքացիական դաստիարակության միջազգային DEEP ծրագրի շրջանակում, իրականացրել է բազմաթիվ ծրագրեր՝ սեմինարներ, կոնֆերանսներ, էլեկտրոնային ֆորումներ, հանդիպումներ մանկավարժների և աշակերտների հետ, իրականացրել է նաև տեսողական խնդիրներով երեխաների սպասարկում «Արև» ծրագրով։
2001 թ.-ից գրադարանը դարձել է «Հայաստանի գրադարանների կոնսորցիում»-ի հիմնադիր անդամ։
2002 թ.-ից ՀԳԱ-ի հետ համատեղ իրականացնում է «Ազգային գրադարանային շաբաթ» ծրագիրը։
2003 թ.-ին ՀՀ կառավարության որոշմամբ վերանվանվել է Խնկո Ապոր անվան ազգային մանկական գրադարան։ Նույն թվականից, հրատարակիչների և գրատների համագործակցությամբ, կազմակերպում է Մանկապատանեկան գրքի երևանյան ամենամյա տոնավաճառը։
2003 թ.-ից գրադարանում գործում է «Արփի» ասմունքի և թատերական ստուդիան, իսկ
2000-2015 թթ.-ին գրադարանում գործել են տարբեր խմբակներ՝ «Էսպերանտո» օտար լեզվի, պատանի տիկնիկագործների, ասեղնագործության, հյուսքի ու գոբելենի, անգլերենի ուսուցման և ճապոնական օրիգամիի։
2004 թ.-ից միացել է Հայկական գրադարանային միացյալ ավտոմատացման ցանցի ստեղծման աշխատանքներին /«Aleph» ծրագրով/: Նույն թվականից նշում է Գրադարանավարի օրը։
2006 թ.-ից գրադարանում գործում է Իրանական ընթերցասրահը։
2010-2015 թթ.-ին իրականացվել է Մշակույթի նախարարության նախաձեռնած «Գրադարանային գիշեր» ծրագիրը։
2010 թ.-ից կազմակերպվել է «Դարձ առ գիրք» գրքարվեստի միջազգային փառատոնը։
2012 թ.-ին «Երևանը գրքի համաշխարհային մայրաքաղաք» և «Հայկական գրատպության 500-ամյակ» իրողությունների համատեքստում իրականացրել է մի շարք ծրագրեր։
2014 թ.-ից գրադարանում գործում է Չինական անկյունը։
2014 թ.-ից իրականացվում են թվայնացման աշխատանքներ, իսկ նույն թ.-ին ստեղծված էլեկտրոնային տվյալների շտեմարանը կիրառվում է սպասարկումն արդյունավետ կազմակերպելու նպատակով։
2019 թ.-ից գրադարանում հիմնվել է Արաբական անկյուն։
Կազմակերպությունը բազմիցս պարգևատրվել է շնորհակալագրերով, պատվոգրերով, մեդալներով։
Գործունեություն
Գործունեությունը համակարգում և խնդիրները լուծում է մանկապատանեկան ընթերցանությանը նպաստելու, գրքին և համաշխարհային մշակութային արժեքներին երեխաներին ծանոթացնելու, նրանց հոգեմտավոր պահանջմունքները բավարարելու առաքելությանը համապատասխան։
Որպես ազգային նշանակության գրադարան՝ նպաստում է գրադարանային գործի զարգացմանը. կազմակերպում է գիտագործնական խորհրդակցություններ, սեմինարներ, որակավորման դասընթացներ, մասնակցում միջազգային համաժողովների, շարունակաբար կատարելագործում աշխատանքային մեթոդները՝ ձգտելով համապատասխանել միջազգային չափանիշներին։ Որպես մանկապատանեկան գրքի ազգային պահոց՝ հավաքում, մշակում, պահպանում և ընթերցողներին է տրամադրում հայատառ տպագիր, մասնավորաբար մանուկներին ու պատանիներին հասցեագրված լիակատար հավաքածու։
Իրականացնում է գրադարանային-տեղեկատվական սպասարկում ըստ տարիքային առանձնահատկությունների տարբերակված սրահների առձեռն և գրապահոցային ֆոնդերի, միջգրադարանային բաժնույթի և համացանցային ռեսուրսների միջոցով.
- սպասարկում է 3-18 տարեկան օգտվողների, ուսանողների, մանկապատանեկան գրականության ընթերցանությունը կազմակերպողների,
- կատարում է տեղեկատու-մատենագիտական աշխատանքներ,
- ապահովում է գրադարանի հավաքածուի և տեղեկատվական համակարգերի մատչելիությունը և հավաքածուի վերաբերյալ տեղեկույթ տրամադրում էլ. շտեմարանի /Կոհա համակարգի միջոցով/, իրականացնում է տեղեկատվական աղբյուրների որոնում համացանցում և խորհրդատվություն։ Պարսկերեն, արաբերեն և չինարեն գրականություն է սպասարկում համապատասխանաբար Իրանական ընթերցասրահի, Արաբական ու Չինական անկյունների միջոցով։
Մանկապատանեկան ընթերցանությունը, ինքնակրթությունը և սոցիալական հաղորդակցման գործընթացը խթանելու նպատակով կազմակերպում է կրթադաստիարակչական աշխատանքներ (գրադարանային էքսկուրսիաներ, հեքիաթապատումներ, ցուցահանդեսներ), սոցիոլոգիական հետազոտություններ,
զանգվածային միջոցառումներ՝ հանդիպումներ, ցերեկույթներ, գրքի շնորհանդեսներ, քննարկումներ, տեսություններ, պոեզիայի ժամեր, մրցույթներ, վիկտորինաներ, հանդիսություններ, վերջին տարիներին նաև գրքի տոնավաճառներ, «Դարձ առ գիրք» գրքարվեստի փառատոնը։ Ավանդաբար նշում է Մանկապատանեկան գրքի և երաժշտության շաբաթը, Ազգային գրադարանային շաբաթը, Երեխաների պաշտպանության և Մանկական գրքի միջազգային, ինչպես նաև Գրադարանավարի ու Գիտելիքի օրերը. անցկացնում օտարալեզու գրականության և մշակույթի տասնօրյակներ, միամսյակներ, վարպետության դասեր, կրթական ու մշակութային ծրագրեր (այդ թվում՝ «Մանկապատանեկան ստեղծագործական ամառային դպրոց խոցելի խմբի երեխաների համար» և Սյունիքի մարզի Գորիս քաղաքի ԲԿ-ում «Բալասան» մանկապատանեկան ընթերցանության և մտավոր ժամանցի անկյան բացումը 2019 թ.-ին)։
Ընթերցասրահից տարբեր տարիքային խմբեր կարող են օգտվել մամուլից, տեղեկատու-հանրագիտարանային հավաքածուից, արվեստի և գիտության բազմաճյուղ գրականությունից, ամսագրերից, ալբոմներից, համացանցի ռեսուրսներից և քինդլներից։
Ձայնադարանում կարելի է ունկնդրել տարաժանր երաժշտություն՝ խմբով կամ անհատական։
Փոքրիկ ընթերցողների համար գործում է հեքիաթի սրահը, որը միշտ մարդաշատ է։ Այն մանուկների ամենասիրելի անկյունն է, որտեղ նրանք ունկնդրում են հեքիաթներ, ծանոթանում մանկական գրքերի հերոսներին։
Կրտսեր, միջին և բարձր տարիքի դպրոցականների համար կազմակերպվող գրքերի տեսություն-քննարկումները, շնորհանդեսները, ցերեկույթները, վիկտորինաները, ցուցահանդեսները, գրողների և արվեստագետների հետ հանդիպումները, նպաստում են թիրախային տարիքային խմբերի աշխարհայացքի ընդլայնմանը, նոր գիտելիքների ձեռքբերմանը և ընթերցանության մշակույթի ձևավորմանը։
Երեխաների ազատ ժամանցը կազմակերպելու և գեղագիտական ճաշակը զարգացնելու նպատակով գործում են խմբակներ և ստուդիաներ.
- նկարչական ստուդիայի սաները մասնակցում են բազմաթիվ տեղական և միջազգային ցուցահանդեսների, ակցիաների, արժանանում մրցանակների
- 2 թատերական խմբակների սաները սովորում են բեմական խաղ, ասմունք, թատերական վարպետություն։
Գործունեությունն իրականացվում է ըստ գործառույթների դասակարգված բաժինների և նրանց կառուցվածքում գործող ենթաբաժինների միջոցով։
Բաժիններ
1.       մշակման և համալրման
3.       գրադարանագիտության և տեղեկատու-մատենագիտական աշխատանքների
4.       գիտահետազոտական, հրատարակչական աշխատանքների կազմակերպման և միջազգային կապերի
5.       գրադարանային գործընթացների ավտոմատացման և էլեկտրոնային շտեմարանի
6.       տեղեկատվության և հասարակայնության հետ կապերի բաժին
7.       զանգվածային միջոցառումների կազմակերպման և սոցիոլոգիական հետազոտությունների
8.       օտարալեզու գրականության
9.       երաժշտական-նոտագիր գրականության սպասարկման
Ենթաբաժիններ
1.      գրադարանային հավաքածուի վերականգնման հիգիենայի կազմակերպման
2.     նախադպրոցականների և 1-4-րդ դասարանցիների սպասարկման
3.     5-8-րդ դասարանցիների սպասարկման
5.     ընթերցասրահի և մամուլի
6.    ընթերցանությունը կազմակերպողների
7.     երեխաների ազատ ժամանցի կազմակերպման
8.    երաժշտության ունկնդրման
9.    օտարալեզու գրականության /Իրանական ընթերցասրահ, Չինական անկյուն, Արաբական անկյուն/
Գրանցվելու կարգը
* Գրանցվում են անձը հաստատող փաստաթղթով (ծննդյան վկայական և ծնողի անձնագիր, միայն անձնագիր/ չափահասների համար)։
* Գրանցվողը պետք է ունենա Երևան քաղաքի հաշվառում. հաշվառում չունեցողները հավաքածուից կարող են օգտվել տեղում կամ պատճենահանման եղանակով։
* Բնակության վայրի կամ այլ էական փոփոխությունների դեպքում անհրաժեշտ է զգուշացնել գրադարանին։
Բաժանորդագրից օգտվելու կարգը
1. Գրքատրամադրում իրականացվում է գրադարանից դուրս կամ ընթերցասրահում օգտվելու համար։
2. Գրադարանից դուրս չեն տրամադրվում ամսագրեր, թերթեր, բառարաններ, տեղեկատուներ, մեկ օրինակ գրքեր։
3. Ընթերցողը կարող է փաստաթղթից (գրքից) օգտվել 15 օր սահմանափակումով և ժամկետը 2 անգամ երկարաձգելու իրավունքով. նոտաներից` 2 ամիս ժամկետով և 5 անգամ երկարաձգելու իրավունքով (տվյալ ժամանակահատվածում պահանջարկի բացակայության դեպքում)։
Հավաքածու
Ունի շուրջ 0,5 մլն՝ գրքերից, պարբերական մամուլից, քարտեզներից, նոտագրերից, ձայնապնակներից, լուսանկարներից, տեսալսողական նյութերից, էլեկտրոնային տեղեկատվության ժամանակակից միջոցներից (լազերային և մուլտիմեդիա սկավառակներ) բաղկացած, բազմաբնույթ պահպանության միավոր՝ հայերեն և 55-ից ավելի օտար լեզվով։ Համալրումն իրականացվում է` նկատի ունենալով ընթերցողական պահանջարկը։ Հավաքածուից տարեկան օգտվում է շուրջ 20.000 ընթերցող, սպասարկվում է 400.000-500.000 միավոր գրականություն։